NaiveNeuron/SloPal huggingface dataset:
Valocký, Jozef, poslanec NR SR (2014-03-19):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci, Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady Slovenskej republiky pre zdravotníctvo a aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, dajte hlasovať.
Kollár, Boris, predseda NR SR (2021-09-16):
Ďakujeme. S ďalším procedurálnym návrhom vystúpi pán poslanec Kamenický.
Grendel, Gábor, podpredseda NR SR (2021-12-14):
Prezentujme sa a hlasujme. (Hlasovanie.) Prítomných 145 poslancov, za 68, proti 74, zdržali sa 3, hlasovali všetci prítomní. Tento návrh Národná rada neschválila.
B. Bugár, podpredseda NR SR: (2004-03-11):
Otváram rozpravu a pýtam sa, či sa hlási niekto do rozpravy. Konštatujem, že nikto. Vyhlasujem rozpravu o tomto bode programu za skončenú. Prerušujem rokovanie o tomto bode. Pristúpime k rokovaniu o návrhu na vyslanie príslušníkov ozbrojených síl Slovenskej republiky do operácie ISAF v Afganistane . Návrh vlády ste dostali pod číslom 588, spoločnú správu výborov máte v tlači 588a. Znovu dávam slovo ministrovi obrany Slovenskej republiky Jurajovi Liškovi a prosím ho, aby návrh vlády odôvodnil. Nech sa páči.
Sulík, Richard, predseda NR SR (2011-02-11):
Ďakujem pekne. Vyhlasujem rozpravu za skončenú. Pýtam sa, či chce stanovisko zaujať navrhovateľ. Spravodajca? Áno? Nech sa páči.
P. Hrušovský, predseda NR SR: (2005-05-17):
Panie poslankyne, páni poslanci, prerušujem rokovanie o návrhu poslanca Jozefa Banáša na vydanie zákona, ktorým sa mení a dopĺňa zákon o sprístupnení dokumentov a o činnosti bezpečnostných zložiek štátu 1939 – 1989. Teraz pristúpime k hlasovaniu o jednotlivých prerokovaných bodoch 42. schôdze Národnej rady Slovenskej republiky. Poprosím teraz pána predsedu výboru pre vzdelanie, vedu, šport a mládež, kultúru a médiá pána poslanca Ferdinanda Devínskeho, aby ako poverený spravodajca výborom uvádzal hlasovanie k vládnemu návrhu zákona o študentských pôžičkách a o zmene a doplnení niektorých zákonov , ktorý prerokúvame ako tlač 1065. Pán poslanec Fajnor, máte procedurálny návrh? Nie. Pán poslanec Lintner. Ľ. Lintner, poslanec: Ďakujem za slovo, pán predseda. Ja som len chcel pána poslanca Galbavého osloviť, lebo som sa dozvedel,  pán poslanec, že ste stiahli ten zákon, ktorý sa týka psov, ale keďže je tam desať poslancov podpísaných, chcem len vedieť, či všetci súhlasia s tým stiahnutím?
B. Bugár, podpredseda NR SR: (2004-06-24):
Najprv budeme hlasovať o návrhu skupiny poslancov Národnej rady Slovenskej republiky na vydanie ústavného zákona o spolupráci Národnej rady Slovenskej republiky a vlády Slovenskej republiky v záležitostiach Európskej únie (tlač 673). Spravodajcom je pán poslanec Miklušičák. Nech sa páči, môžeme pristúpiť k jednotlivým hlasovaniam. J. Miklušičák, poslanec: Vážený pán predsedajúci, vážené panie poslankyne, páni poslanci, v rozprave k tomuto návrhu zákona síce vystúpili poslanci, ale neodzneli v nej žiadne doplňujúce ani pozmeňujúce návrhy ani žiadne procedurálne návrhy, preto budeme hlasovať iba o pozmeňujúcich a doplňujúcich návrhoch uvedených v časti III spoločnej správy. Gestorský výbor odporúča o pozmeňujúcich a doplňujúcich návrhoch hlasovať spoločne a tieto schváliť. Pán predsedajúci, dajte, prosím hlasovať.
Droba, Juraj, poslanec NR SR (2014-12-11):
Ja sa pridávam k tebe, pán poslanec. Budem taktiež hlasovať za. Je to jedna z vecí, kde budem rád, ak sa celá snemovňa zhodne a vyjadrí jednoznačný súhlas tomu, čo predkladá minister obrany Glváč. Čo sa týka výdavkov na obranu, tak tiež súhlasím s tým, že nie je dobré, ak som sa pozrel správne na návrh štátneho rozpočtu do roku 2020, tak výdavky na obranu nielenže nerastú, ale ony klesajú. Tak budem rád, ak by sme postupne diskusiou začali hľadať riešenia, ako tento veľmi neblahý stav zmeniť a napraviť. To je z mojej strany všetko. Myslím, že nie je tu veľmi k tomu čo diskutovať. Môžeme byť hrdí na našich vojakov, že si robia svoju robotu tak, ako si ju robia, a ďalšiu misiu podporíme.
Simon, Zsolt, poslanec NR SR (2012-10-25):
Pán minister, dovoľte, aby som vyjadril nespokojnosť s touto odpoveďou, pretože vláda aj vy osobne ste prezentovali, že dali ste farmárom 70 miliónov. Dnes ste nám odpovedali, že de facto dali ste im tie peniaze, ktoré predchádzajúca vláda odsúhlasila a boli v štátnom rozpočte. Ale čo je pre mňa smutnou správou a smutnou správou pre poľnohospodárov, aj skutočnosť, že vami sľúbené peniaze z pôžičiek na založenie úrody pre rok 2012 farmári dostanú až niekedy začiatkom decembra. Chcem povedať, že poveternostné podmienky alebo meteorológia už hovoria, že tento týždeň príde mráz. Začne snežiť a úroda na budúci rok už sa bude zakladať minimálne. V prvej polovici decembra už tobôž vôbec nie. Chcem sa spýtať, dá sa tento proces z hľadiska ministerstva urýchliť, aby farmári tieto peniaze, tak ako ste im sľúbili, dostali skôr?
Vaľová, Jana, poslankyňa NR SR (2022-04-28):
Ďakujem veľmi pekne. Pani kolegyňa, Remišovú nazývajú na facebooku Majka z Gurunu, ale dnes ste ju prekonali, pretože ja neviem, odkiaľ vy ste prišla. Buď... toľko právnych nezmyslov, čo ste povedali, buď ste to urobili z neznalosti, alebo zámerne, aby ste presvedčili tých svojich mladých kolegov, ktorí možno niektorí ani nevedia, o čom hlasujú, že je to iba tak. Iba také hlasovanie o tom, že my nie sme ani sudcovia, ani nič. Proste jednoducho takto, lebo nebudem už rozprávať, čo povedali kolegovia o imunite a podobné veci. Viete, tak ste ma vyprovokovali, pretože nemám rada ľudí, ktorí dokážu zaprieť nos medzi očami, a vy ste ho zapreli. Vy sa rovno pozeráte drzo na Roberta Fica a rozprávate národu, ktorý ho, samozrejme, nevidí, lebo kamery neberú, že on sa vyhýba, on tu nie je a tak ďalej. Tak som doniesla okuliare, lebo sú len tri možnosti pri opozícii. Buď nevidíte, klamete alebo ste si niečo šlehli. To už všetci vieme. To sú len tri možnosti. Tak ja neviem. Okuliare som vám dala, lebo vo vašom prípade som si možno myslela, že dobre nevidíte, že ste si nešlehli. Ale takto to vyzerá. A čo chcem povedať ďalej, vy tu rozprávate o nejakom prenasledovaní? Ja už tu niečo pamätám v tom parlamente. Viete, keď tu sedel váš kolega Galko z SaS, tak ten nechal sledovať aj šoféra – dobre, že ste vtedy boli iba dva roky – šoféra kamiónu, ktorý za ním išiel, pretože mal, mal normálne hysterické predstavy, že ho sleduje. Tak ho, normálne ho nechal lustrovať. Ja si spomínam kolega Galku, ktorý mňa nechal vyšetrovať NAKE, lebo najprv napísal do článku, že som zlodejka, a potom ma nechal preverovať, a keďže sa to nepotvrdilo, ja som mu to tu stále rozprávala, a bola vaša vyšetrovacia skupina za Ivety Radičovej, nieže to vyšetroval SMER, tak musel článok stiahnuť. Preboha, veď vy ste to začali, len bolo jedno šťastie, že vám padla vláda, že Riško pustil balónik, lebo naozaj neviem, kde by tá republika už v akom stave bola. A teraz v tom normálne pokračujete. Pani kolegyňa, fakt ako zamyslite sa nad sebou!
Čaplovič, Dušan, minister školstva, vedy, výskumu a športu SR (2012-09-20):
Ďakujem veľmi pekne. Tiež veľmi krátko. Po prvé. Pán poslanec Martin Fronc asi ma nepočúval, čo som hovoril v úvodnom slove. Ja som povedal, že toto je jedna, to je posledná novela nekvalitného zákona o celoživotnom vzdelávaní, ktorý bol prijatý v roku 2009, a sám som povedal, že aj v programovom vyhlásení vlády, a my to máme rozpracované už postupne na rezorte, že chceme pripraviť nový zákon o celoživotnom vzdelávaní, ktorý bude akceptovať aj tie návrhy, ktoré tu predniesol pán poslanec Mikloško. Lebo, samozrejme, ten zákon musí pokrývať v tých rámcoch tie najdôležitejšie aktivity, ktoré celoživotné vzdelávanie, ktoré bude nadobúdať aj v tom nasledujúcom desaťročí-dvadsaťročí čoraz väčší význam; aby to pokrýval tento zákon a jasne reagoval aj na výzvy, ktoré nám prichádzajú z Európskej únie. Takže moja odpoveď vo vzťahu k pánovi poslancovi Jozefovi Mikloškovi, áno, bude to všetko postupne pripravené, najprv v legislatívnom zámere, ku ktorému budete prizvaný a budete o ňom informovaný na školskom výbore ako na gesčnom výbore. Potom v tom ďalšom, pri tej ďalšej príprave v rámci legislatívneho procesu, aby tento zákon skutočne spĺňal tie atribúty zákona, ako poznáme vo vyspelých štátoch Európskej únie a kde majú v tejto oblasti dlhoročnú skúsenosť a tradíciu. Mám, samozrejme, problém s tým návrhom pána exministra pána Fronca, pána poslanca Fronca, lebo tak sme to diskutovali aj na našom gesčnom výbore školskom a tam legislatívno-právny odbor to nepovažoval za správne; pretože tento váš návrh, ja chápem, že často sa to zamieňa, čo je celkom prirodzené, ale v tých stanoviskách, ktoré bude vydávať táto akreditačná komisia bude mať plný názov, to nebude, že „akreditačná komisia“. Ja si uvedomujem, že je to akreditačná komisia, tu je Akreditačná komisia vlády Slovenskej republiky, to je tá veľká akreditačná komisia pre akreditáciu vysokých škôl vlády, ale toto je akreditačná komisia, ktorá, vychádzajúc z názvu zákona o celoživotnom vzdelávaní, to má aj uvedené v tomto zákone. Len potom sa to uvádza ešte aj v zátvorke. Čiže to je vyslovene len na dišputu, ale nepovažujem to za potrebné a ja si myslím, že treba dodržiavať aj čistotu legislatívneho procesu a keď legislatívci takto povedali, tak tento váš návrh si dovolím neodporučiť. Ďakujem pekne.
Zmajkovičová, Renáta, poslankyňa NR SR (2010-09-07):
Ja by som poprosila mojich kolegov, ktorých to nezaujíma, aby skutočne opustili sálu. Ďakujem. Pridáva iba predsedu a podpredsedu okresného, krajského alebo špecializovaného trestného súdu, ktorým je vždy sudca vo výkone funkcie sudcu, avšak ponecháva možnosť, aby funkciu člena Súdnej rady vykonával sudca, ktorý má podľa § 24 ods. 1 zákona č. 385/2002 Z. z. o sudcoch a prísediacich, prerušený výkon funkcie sudcu preto, že sa stal prezidentom, členom vlády, poslancom, štátnym tajomníkom, vedúcim úradu ústredného orgánu pre oblasť štátnej správy súdov alebo sudcom Ústavného súdu. Podľa § 13 zákona o sudcoch vykonáva stáž v kancelárii prezidenta, Národnej rady, Súdnej rady, v Úrade vlády, na ústrednom úrade štátnej správy súdov, v inštitúcii zabezpečujúcej vzdelávanie sudcov alebo ako poradca na Ústavnom súde. Podľa § 13a zákona o sudcoch je poverený plnením úloh v orgáne Európskej únie, ktoré všetky prípady sa podľa § 62 písm. k), l) a m) zákona o sudcoch posudzujú ako časť výkonu funkcie sudcu, z čoho vyplýva, že výkon funkcie člena Súdnej rady sa po nadobudnutí účinnosti u tejto novely zákona o Súdnej rade stane nezlučiteľný s výkonom funkcie predsedu alebo podpredsedu okresného, krajského alebo špecializovaného trestného súdu. Bude však naďalej zlučiteľný napríklad s výkonom funkcie ministra alebo štátneho tajomníka, či vedúceho úradu ministerstva, a to aj spravodlivosti, prípadne sudcu vykonávajúceho na ministerstve spravodlivosti stáž. Neústavnou je preto, že u predsedu a podpredsedu okresného, krajského alebo špecializovaného trestného súdu zjavne neopodstatnene porušuje jeho právo, vyplývajúce z ustanovenia § 34 ods. 1 zákona o sudcoch a § 11 zákona o Súdnej rade realizovať svoje práva, vrátane práva byť volený za člena Súdnej rady a povinnosti za rovnakých podmienok a v konečnom dôsledku je tak aj v rozpore s ústavou, vrátane zvlášť s jej čl. 12 ods. 1, ods. 4, čl. 13 ods. 2, ods. 3, ods. 4 a čl. 30 ods. 4. Za pozornosť stojí tiež bod 5 novelizujúci znenie ustanovenia § 7 ods. 1 zákona o Súdnej rade, ktoré zrejme v rozpore nie je s ústavou, je však zaujímavé, že zasadnutia Súdnej rady na strane jednej majú byť a musia byť verejné, kým schôdze vlády sú a zostávajú neverejné a kričíme po transparentnosti a chceme byť demokratickí. Pred chvíľočkou sme mali tú možnosť z vládnej koalície mať dôkaz tej demokratickosti. Rokovania vlády sú neverejné. Dokonca tak, že má sa z nich vylúčiť aj generálny prokurátor, ktorý je na čele štátneho orgánu ochrany práva. Na mieste teda stojí otázka: či ak áno, prečo má byť verejnosťou kontrolovaná iba Súdna rada a nie aj vláda, ktorá sa bráni dokonca aj kontrole zákonnosti vykonávanej na to ústavou zmocneného štátneho orgánu. Možno pre nás by boli zaujímavé aj také verejné rokovania koaličnej rady. Vážené kolegyne, kolegovia, nemôžem sa ubrániť pocitu, že tento zákon má iba jediný cieľ: ovládnuť politicky Súdnu radu za každú cenu. Namiesto toho, aby sme sa zaoberali skutočným problémom súdnictva, ktorým je vymožiteľnosť práva a rýchlosť konania, riešia sa týmto zákonom osobné spory. Ďakujem vám za pozornosť. (Potlesk.)
Jurinová, Erika, podpredsedníčka NR SR (2013-10-25):
Ďakujem pekne, pani spravodajkyňa. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Uzatváram možnosť prihlásiť sa. Prihlásený je pán poslanec Alojz Hlina. Nech sa páči, máte slovo.
Dvořák, Oskar, poslanec NR SR (2024-01-24):
Ďakujem veľmi pekne za slovo. Pani poslankyňa Cigániková spomínala to, že tie dôvody, ktoré tu uvádzala vládna koalícia, takéto že porušovanie ľudských práv alebo štandardizácia, približovanie sa k nejakému európskemu štandardu, sú vlastne úplný falzifikát, úplné klamstvo. Ale my vieme, že tieto dôvody sú klamstvo práve kvôli tomu, že toto všetko, čo sa tu teraz deje, nestihlo zbehnúť pred Vianocami. Upozorňujú na to práve aj Európska komisia, zastrešujete sa stanoviskami Európskej komisie, že ako tu teda prichádza k nejakým infringementom, k porušovaniu ľudských práv a ja neviem, k čomu všetkému, ale teraz vidíme, že Európsky parlament, Európska prokuratúra, rada prokurátorov, Benátska komisia, tí všetci hovoria úplný opak. A ja chcem upozorniť na ten jeden fakt, si to uvedomme, že keby toto naozaj zbehlo v decembri, tak tieto stanoviská by sme nevedeli, a práve preto si, sa vládna koalícia podľa mňa spoliehala na to, že dá takéto falošné argumenty, rýchlo to prejde, nebude žiadna diskusia, no a potom, o dva-tri mesiace sa ukáže, že to bolo falošné, no ale tak to je úplne jedno, pretože Trestný zákon, zrušenie Úradu špeciálnej prokuratúry platilo aspoň deň, nastala amnestia, je nám úplne jedno, čo sme tvrdili. Čiže ja ďakujem naozaj celej opozícii, čo tu vytvára tento priestor, pretože tieto stanoviská by sme sa nedozvedeli. Nedozvedeli by sme sa normálne naholo odhalené argumenty a dôvody vládnej koalície, prečo vlastne toto celé robí. Čiže aj to ukazuje na ten, na tú dôležitosť dodržiavania toho legislatívneho procesu. Ja viem, že to vládnej koalícii nevyhovuje, pretože musia počúvať, vyvracanie tých falošných argumentov, ale práve pre našu demokraciu, pre našu, pre náš právny štát je dôležité, aby sme išli štandardným procesom a aby sa takéto veci nediali, čo sa tu práve dejú.
Tóth, Tibor, poslanec NR SR (2011-12-01):
Vážený pán predseda, kolegyne, kolegovia, v rozprave vystúpili štyria poslanci. Pán poslanec Burian a pán poslanec Zajac podali pozmeňujúce návrhy, pán poslanec Kažimír podal procedurálny návrh. Pán predsedajúci, keďže pozmeňujúce návrhy boli podané dnes, dajte hlasovať najprv o skrátení lehoty podľa § 83 ods. 4 rokovacieho poriadku.
Viskupič, Jozef, poslanec NR SR (2017-12-13):
Ďakujem. Ja sa len zachovám ľudsky a budem sa správať ľudsky a poviem, že keďže to bolo spomínané predrečníkom, že ďakujem pani Janke Laššákovej za jej pôsobenie v parlamente, ak odchádza, nevedel som. A či váš poslanecký klub sa rozhodne jej poďakovať, je vaša pánska či dámska vôľa. Myslím si, že plénum parlamentu je často kolbišťom vecných otázok, ale zažil som tu aj to, čo sa v predvianočnom čase stávalo, mali sme tu aj vystúpenia či už folklórnych, alebo speváckych zborov zrovna v predvianočnom čase, neviem, či vedenie parlamentu k tomu pristupuje aj teraz. A myslím si, že ako politici často narábame so symbolmi. Ak niekto niekomu prejaví vďaku, vždycky to budem považovať za ľudské a správne. Čiže všetci, ktorí sa mi poďakovali, konali správne, a je jedno, aké politické tričko nosíme. Tak isto, ak sa poďakujete kolegyni, nikto nepovie z opozície pol slova, okrem vás, pán Číž, ktorému to rozhodne vadilo. K pani Vaľovej sa nevyjadrujem.
V. Veteška, podpredseda NR SR: (2005-02-02):
Pán minister požiadal o slovo. Pán minister Kaník, nech sa páči.
Hufková, Eva, poslankyňa NR SR (2012-07-25):
Ďakujem, vážený pán predseda. V rozprave vystúpil jeden pán poslanec, ktorý nepodal žiadny procedurálny návrh, preto odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu, vážený pán predseda, hlasovať.
Laššáková, Jana, podpredsedníčka NR SR (2014-10-29):
Ďakujem pekne, pán podpredseda. Pán spravodajca, chcete zaujať stanovisko? Nie. Prerušujem rokovanie o tomto bode programu. A budeme pokračovať v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov (tlač 1123). Poprosím podpredsedu vlády Ľubomíra Vážneho, aby zaujal miesto určené pre navrhovateľov, a spoločného spravodajcu z výboru pre financie a rozpočet, poslanca Ladislava Kamenického, aby zaujal miesto určené pre spravodajcov. Nech sa páči, pán podpredseda vlády, pán spravodajca, na svoje miesta. Ďalším ústne prihláseným rečníkom do rozpravy je pán poslanec Eugen Jurzyca, ktorému teraz odovzdávam slovo, a pripraví sa pán poslanec Marián Kvasnička. Nech sa páči, pán poslanec. (Rokovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia a dopĺňajú niektoré zákony , tlač 1123.)
Pellegrini, Peter, predseda NR SR (2024-01-25):
Dáme vám, samozrejme, naspäť čas, pán Galko. Dajte mu jednu minútu, pánovi poslancovi Galkovi.
Zmajkovičová, Renáta, podpredsedníčka NR SR (2012-07-26):
Ďakujem. Teraz dávam slovo spravodajkyni, ktorú určil navrhnutý gestorský výbor pre hospodárske záležitosti, pani poslankyni Helene Mezenskej.
Kollár, Boris, predseda NR SR (2021-10-20):
Prosím, prezentujme sa a hlasujme. (Hlasovanie.) Prítomných 131 poslancov, za 1, proti 91, zdržalo sa 39. Uvedený návrh sme neschválili.
Laurenčík, Milan, podpredseda NR SR (2021-06-24):
Poslednú faktickú poznámku má pán poslanec Richard Nemec.
Poliačik, Martin, poslanec NR SR (2014-02-07):
Ďakujem. Jozef, predstav si, že ja som teda po skončení vysokej školy sa zamestnal pomerne dobre a robil som personalistiku, najímal som síce, systémový filozof, ale najímal som IT odborníkov pre veľké slovenské firmy a aj sa z toho dalo celkom obstojne uživiť, ale ja som sa v tej práci doslova stratil. Normálne som zabudol, že kto som. A išiel som do toho zahraničia, rok som sa staral o vozíčkarov vo Veľkej Británii a ty si spomenul teda, že starať sa o starých ľudí sa dá aj tu, ale vďaka tomu roku, ktorý som strávil naozaj tým, že som robil ruky a nohy ľuďom, ktorí ruky a nohy nemohli používať, som sa strašne veľa naučil. Zároveň som si zarobil dosť peňazí na to, aby som potom rok zase v Peru mohol cestovať a objavovať iné krásy života a vrátil som sa naspäť. A podľa, ja by som toto odporučil úplne každému jednému absolventovi vysokej školy. Kľudne nech umýva riady, kľudne nech sa stará o vozíčkarov, nech robí čokoľvek, nech len odtiaľto na rok – dva vypadne. Nič lepšie sa nám do budúcnosti nemôže stať, ako to, že budeme mať generáciu ľudí, ktorí budú vedieť, že sa dá žiť a fungovať vo svete aj inak, ktorí naberú nejaké skúsenosti a potom sa vrátia naspäť a svojím novým pohľadom sa budú pozerať aj na slovenskú spoločnosť. Ďakujem.
Budaj, Ján, minister životného prostredia SR (2021-09-30):
Snáď ešte dodám, že tento návrh zákona pamätá aj na to, že už existujú biodegradovateľné materiály, v týchto prípadoch výrobca ich môže používať, a verím, že takých bude v Slovenskej republike čoraz viac. Samozrejme, musí pamätať aj na ich zber, aby to nebral, že to už nie je odpad, aj biodegradovateľné umelé hmoty sú odpad, ale tento zákon nebude brániť, aby sa napríklad potraviny v stánkoch rýchleho občerstvenia predávali v biodegradovateľných obaloch. Ako ukazujú skúsenosti zo zahraničia, aj z blízkeho zahraničia, tieto materiály sú už bežne používané, dokonca aj na Slovensku niektoré reťazce, ktoré nie je vhodné menovať, ale už prešli už v tejto chvíli na biodegradovateľné sáčky a ďalšie obaly. Čiže môžem s potešením povedať, že táto politika, hoci je reštriktívna, našla porozumenie aj u výrobcov. Všetci chceme žiť na čistej planéte a nechceme chrúmať ryby, v ktorých bude tretina rozdrteného plastového odpadu, nehovoriac o ďalších teda pochúťkach, ktorých, do ktorých, žiaľ, tieto mikroplasty sa dostávajú. Zastavenie našich mikroplastov, ako sa hovorí, nezborí ešte chrám, ale zapojili... zapojíme sa prijatím tohto zákona do frontu civilizovaných krajín, ktoré myslia na budúcnosť svojich detí. Vopred vám ďakujem, tým, ktorí podporíte túto zmenu.
Uhrík, Milan, poslanec NR SR (2018-06-18):
Ďakujem. Ono ten návrh, ja som ho celkom podrobne čítal, má, samozrejme, svoje pozitíva, ale aj svoje negatíva a je to na diskusiu. Viac-menej je to sprísnenie nejakých byrokratických pravidiel, nazvime to, ako reálny zásah do zmeny politického systému alebo fungovania politických strán na Slovensku. Jedna vec sa mi tam ale napríklad mimoriadne páčila, bolo to zverejňovanie faktúr nad istú sumu. Celkom by ma zaujímalo, napr. kam zmizlo 12 mil. eur, ktoré dostala strana OĽANO od roku 2012, odkedy pôsobia v politike, odkedy začali dostávať štátne príspevky, mali štyroch členov. Pričom, samozrejme, všetci vieme, že nemajú štruktúry, nemajú, nemajú ani viac ako štyroch členov, nemajú kancelárie, nemajú ďalšie aparáty ani zamestnancov, kam tých, kam teda tie peniaze išli, či to bolo nejak vyfakturované, alebo kam to zmizlo, celkom by to, celkom by to mohlo ľudí zaujímať, lebo pán Matovič sa stavia často do tej pozície takého jediného čistého a transparentného človeka. No a to ma privádza k ďalšej téme, s ktorým tento návrh zákona súvisí, že áno, je síce pekné, že ideme sprísňovať, lebo chceme sprísňovať tie pravidlá pre politické strany, to je v poriadku, ale rovnako netreba sa zabúdať pozrieť aj na financovanie tých mimovládnych organizácií, pretože ak politická strana, ktorá vyvíja agitačnú a politickú činnosť, ovplyvňuje verejnú mienku a rozhoduje o dianí na Slovensku, musí transparentne zverejňovať všetko a nemôže prijímať peniaze zo zahraničia, tak stále pripomíname, že takéto isté pravidlá by mali platiť aj pre mimovládne organizácie, ktoré takisto vyvíjajú politickú agitačnú činnosť, ktoré ovplyvňujú verejnú mienku, presadzujú, aj keď nepriamo, ale návrhy zákonov, a veselo môžu poberať financovanie zo zahraničia. Čiže poďme, dobre, sprísňujme veci rozumne, inteligentne tam, kde sa to hodí, ale nezabudnime aj na to, že sú tu, je tu sektor celý, ktorý je absolútne nekontrolovateľný, a často má väčší vplyv ako niektoré politické strany. Ďakujem.
Puci, Róbert, poslanec NR SR (2013-09-11):
Pán predseda, dajte, prosím, hlasovať o tom, že Národná rada Slovenskej republiky prideľuje vládny návrh zákona na prerokovanie výborom: – Ústavnoprávnemu výboru Národnej rady Slovenskej republiky, – Výboru Národnej rady Slovenskej republiky pre hospodárske záležitosti a – Výboru Národnej rady Slovenskej republiky pre pôdohospodárstvo a životné prostredie; ďalej aby za gestorský výbor určila hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákon prerokujú v termíne do 30 dní a v gestorskom výbore od prerokovania návrhu zákona v Národnej rade Slovenskej republiky v prvom čítaní.
Nachtmannová, Oľga, poslankyňa NR SR (2012-05-04):
Ďakujem za slovo. Pán poslanec, hoci váš záver vystúpenia k školstvu bol viac-menej konštruktívny alebo aspoň snaha, tak ten úvod bol totálne demagogický. Začali ste s tým, že toto programové vyhlásenie vlády vrhá Slovensko do osemdesiatych rokov. Potom ste dokonca hovorili o sedemdesiatych rokoch. No neviem, či debyrokratizácia alebo výraznejšia podpora celoživotného vzdelávania, a mohla by som tu rozprávať ďalšie a ďalšie veci, majú nejakú paralelu s týmto obdobím. To po prvé. A druhá vec, ktorú vám chcem povedať. Hovoríte, že sa venujete školstvu dvanásť rokov. Najväčší podraz, to sa dotýka platu učiteľov, ktorému ste sa dosť obsiahle venovali, najväčší podraz v odmeňovaní učiteľov sa udial tesne pred voľbami v roku 2002, keď ste prijali zákon o verejnej službe, kde ste učiteľom sľubovali trinásty plat, štrnásty plat. Toto sa malo uskutočniť do roku 2006. Určite vám to prinieslo vo voľbách nemálo hlasov učiteľov. A čo ste následne urobili? Vzápätí po voľbách, keď ste poskladali vládu, tak ste tento zákon zrušili. A nielenže ste ho zrušili, ale ste ho rozbili na dva zákony, päťstopäťdesiatdvojku, päťstopäťdesiattrojku. Asi viete, o čom hovorím. Boli ste vtedy štátny tajomník na ministerstve sociálnych vecí. Mali ste možnosť proti tomu protestovať, keď ste sa tomu venovali. Takisto ste sa vôbec nesnažili valorizáciu platov učiteľov posunúť na iné obdobie. Neviem, aká logika bola v tom, že platy sa valorizovali od 1. 7. Učitelia protestovali, určite boli aj za vami. Neurobili ste to. Až prvá Ficova vláda valorizáciu platov učiteľov stanovila na 1. januára. Takže k tým platom skutočne z vašej strany to nepovažujem za úprimné. Ďakujem.
Laššáková, Jana, podpredsedníčka NR SR (2014-01-30):
Ďakujem pekne za podanú informáciu. Konštatujem, že Národná rada v tajnom hlasovaní zvolila Petra Alakšu za člena Správnej rady Tlačovej agentúry za oblasť informačných technológií od 27. februára 2014. Pristúpime k druhému čítaniu o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o vzájomnom uznávaní rovnocennosti dokladov o vzdelaní vydávaných v Slovenskej republike a v Českej republike . Návrh vlády má parlamentnú tlač 523 a spoločná správa výborov je pod tlačou 523a. Návrh vlády odôvodní minister školstva, vedy, výskumu a športu Slovenskej republiky Dušan Čaplovič. Nech sa páči, pán minister, máte slovo.
Hlina, Alojz, poslanec NR SR (2024-02-08):
Obmedzím sa na tie časti, ku ktorým bol v druhom čítaní schválený pozmeňujúci návrh, aby som dospel a urobil zadosť rokovaciemu poriadku. Budem sa venovať dvom častiam, a to časti, ktorej ste zmenili pozmeňovacím návrhom, už teraz neviem či prvým, druhým alebo tretím, kto by sa v tom vyznal, nejaké číslo to určite malo a bolo to ustanovenie týkajúce sa premlčacích dôb a teraz neviem, či viete, ale po mojom vystúpení už nebudete môcť povedať, že ste nevedeli, že ste zahlasovali tým, že ste zahlasovali za schválenie tohto pozmeňovacieho návrhu, tak ste zároveň zahlasovali za to, že premlčacia doba za znásilnenie sa znižuje z 20 rokov na 10 rokov. Je to veľký posun, dovoľte mi to povedať aj ako otcovi dvoch dcér. Mňa asi neznásilnia, ale je to tam pre niečo a to, že ste to urobili na polovicu, chce vysvetlenie. Naozaj sa vám chcem pozrieť do očí a povedzte mi, ktorí ste o tom vedeli, že to robíte a ktorí ste o tom nevedeli, ale po mojom vystúpení ani jeden z vás nemôže povedať, že o tom nevedel. Že o tom nevedel, že ste znížili premlčaciu dobu za znásilnenie z 20 na 10 rokov. To je fázový posun. To je veľký posun. To neni kúsok, to nie je troška, to je polovica. Celý čas ste nás presviedčali o tom, že celé to robíte len preto, lebo majetkové trestné činy sú u nás nadhodnotené, zbytočne tvrdé, neviem, jak sa používali tie výrazy. Celé všetko to bolo len o majetkovej trestnej činnosti a ja sa pýtam: Odkedy je znásilnenie majetkový trestný čin? Prosím vás, povedzte mi, odkedy je znásilnenie majetkový trestný čin? Vedeli ste o tom alebo nevedeli ste o tom? Z informácií, ktoré máme, pani Števulová informovala pána ministra, myslím, že v utorok, že táto skutočnosť tam je. Pán minister vedel o tom a nič. Povedal vám to? Bol tak korektný ku vám alebo ste aj vy ste o tom vedeli už od utorka? Vedeli ste o tom, že schvaľujete Trestný zákon, ktorý zníži premlčaciu dobu na znásilnenie na polovicu? Áno. El comandante nemáte tuto to, jak sa volá. Čas poprosím. (Reakcia z pléna.)
Pellegrini, Peter, podpredseda NR SR (2020-06-03):
Pán poslanec Valášek.
Kollár, Boris, predseda NR SR (2021-09-16):
Vážené pani poslankyne, vážení páni poslanci, pokračujeme v prerušenom rokovaní hlasovaním. Chcem vás informovať, že minister vnútra, minister zdravotníctva písomne požiadali o prerokovanie vládnych návrhov v konkrétnom termíne. Preto v mene troch poslaneckých klubov, OĽANO, SMER RODINA, SaS, podávam návrh, aby sme vládny návrh novely zákona o štátnom občianstve, tlač 440, v druhom čítaní a vládny návrh zákona o Národnom inštitúte pre hodnotu a technológie v zdravotníctve, tlač 561, v druhom čítaní prerokovali v utorok 21. septembra 2021 po 14. hodine. Sú to body 15. a 16. schváleného programu. Je všeobecný súhlas? (Súhlasná reakcia pléna.) Ďakujem, schválili sme. Pristúpime k hlasovaniu o návrhu na zmeny v zložení výborov, ako ho máte v tlači 681. (Hlasovanie o návrhu na zmeny v zložení výborov Národnej rady Slovenskej republiky , tlač 681.) Prosím, prezentujme sa a hlasujeme. (Hlasovanie.) Prítomných 130 poslancov, za 121, proti 1, zdržali sa 6, nehlasovali 2. Konštatujem, že sme tento návrh schválili. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti, tlač 643, bod 5 schváleného programu. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Jánovi Benčíkovi, aby hlasovanie uviedol. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa dopĺňa zákon č. 463/2003 Z. z. o vojnových veteránoch a o doplnení zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov v znení neskorších predpisov , tlač 643.)
Poliačik, Martin, poslanec NR SR (2013-10-30):
Ďakujem, pán predseda. Toto je presne ten návrh, na ktorom sme sa už predtým všetci zhodli. Dajte preto, prosím, hlasovať o tom, že Národná rada prerokuje návrh zákona v druhom čítaní. (Reakcie z pléna.) Zhoda z poslaneckého grémia.
A. Belousovová, podpredsedníčka NR SR: (2007-09-11):
A ako prvá má slovo pani poslankyňa Laššáková, nech sa páči.
Zs. Simon, poslanec: (2009-11-03):
Z veľkej miery a súhlasím s vami, že mohli by mať poľnohospodári oveľa lepšie podmienky. Ale k tomu bolo treba pristupovať aj v období, keď Slovenská republika chodila vďaka vašim súčasným koaličným partnerom len po časenky. Pán kolega Rafaj, prepustiť jedného alebo dvoch zamestnancov, aj to je problém. Ale táto vláda zabezpečuje prepúšťanie zamestnancov z mesiaca na mesiac 4- až 5-tisíc. Postavte sa pred Chemlon Humenné a povedzte, že ďakujeme vám za doterajšiu podporu a hlasy vo voľbách a naďalej budeme pracovať na tom, aby ste vy prácu nemali. Ďakujem.
P. Hrušovský, podpredseda NR SR (2002-03-21):
M. Podhradská, poslankyňa: Ďakujem za slovo, ja len veľmi krátko. Pán poslanec, vyjadrili ste sa, že používame bulvárne formulácie a, naopak, stanovisko vlády k nášmu návrhu ste označili, že je veľmi zasvätené a vyčerpávajúce. Ja sa nebudem s vami sporiť, je jasné, prečo ste volili práve tieto slová pri označení stanoviska vlády. Chcela by som na konkrétnom príklade dokumentovať, aké zasvätené a vyčerpávajúce je to stanovisko vlády. Napríklad na strane 9, tých príkladov by sa tam našlo neúrekom, ale mám málo času, tak spomeniem jeden. V časti 6 doprava a telekomunikácie hovorí vláda napríklad, že proces výberu strategického partnera pre Slovenské telekomunikácie, a. s., zabezpečoval finančný poradca konzorcium Deutsche Bank a právny poradca White and Cash, ktorí boli vybraní na základe transparentného medzinárodného výberového konania. Ale už tam vláda akosi zabudla povedať, že tento finančný poradca vyberal z takej širokej škály, že z jednej ponuky vybral jednu a že za to dostal odmenu alebo honorár vo výške takmer 500 miliónov korún. Aj tomu sa hovorí zasvätený a vyčerpávajúci výklad a rovnako to reprezentuje transparentnosť činnosti súčasnej vlády. Ja zdôrazňujem, že takýchto a podobných príkladov by sa v stanovisku vlády našlo veľa. Je tam plno poloprávd a takzvaných Dzurindových dobrých správ pre Slovensko. Žiaľ, pán Dzurinda a vláda netušia, že ľudia, ktorí žijú v tejto krajine, to vidia a cítia inak. Jednoducho preto, lebo v tejto krajine naozaj žijú.
Přidal, Alojz, poslanec NR SR (2014-04-02):
No nevidím tu žiadneho člena hospodárskeho výboru. Skúsme prerušiť. Ja skúsim zavolať pánovi Mikušovi, že...
Rajtár, Jozef, poslanec NR SR (2019-02-01):
Ďakujem za slovo. Vážené kolegyne, vážení kolegovia v súlade s rokovacím poriadkom som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet Ústavnoprávny výbor Národnej rady, Výbor Národnej rady pre hospodárske záležitosti a výbor pre pôdohospodárstvo a životné prostredie. Za gestorský výbor navrhujem Výbor Národnej rady pre financie a rozpočet, zároveň odporúčam, aby výbory uvedený návrh prerokovali do 22. marca 2019 a gestorský výbor do 25. marca 2019. Vrelo odporúčam schváliť tento návrh zákona. Pán predsedajúci, prosím, otvorte rozpravu k uvedenému návrhu zákona.
Laurenčík, Milan, podpredseda NR SR (2020-12-02):
Ďakujem. Prosím, zaujmite miesto spravodajcu. Ja otváram rozpravu, do ktorej som nedostal žiadnu písomnú prihlášku, a pýtam sa, či sa hlási niekto do rozpravy ústne. Konštatujem, že nie, a vyhlasujem rozpravu za skončenú. Predpokladám, že k neexistujúcej rozprave spravodajca nezaujme stanovisko. Zároveň prerušujem rokovanie o tomto bode programu. Hlasovať budeme dnes o sedemnástej hodine, ak teda procedurálnym návrhom toto hlasovanie nepreložíme. Vážené panie poslankyne, vážení páni poslanci, teraz budeme pokračovať opäť v prerušenej rozprave o vládnom návrhu zákona o štátnom rozpočte na rok 2021 (tlač 307). Prosím pána podpredsedu vlády a ministra financií, aby zaujal miesto pre navrhovateľa. Takisto prosím pána spravodajcu, aby zaujal miesto pre spravodajcov. Na vystúpenie ostatného rečníka bolo jedenásť faktických poznámok. Nech sa páči, pán poslanec Dušan Jarjabek. [Pokračovanie rokovania o vládnom návrhu zákona o štátnom rozpočte na rok 2021 ( o návrhu rozpočtu verejnej správy na roky 2021 až 2023) , tlač 307.]
Grendel, Gábor, podpredseda NR SR (2023-03-22):
(Zaznievanie gongu.) Kolegovia, tak odporúčam, aby sme všeobecným súhlasom preskočili zatiaľ na ďalší bod, ktorý je tiež od pána podpredsedu vlády Štefana Holého, a potom sa vrátime k tomuto bodu. Čiže prejdeme terazinformáciu o vydaných aproximačných nariadeniach vlády Slovenskej republiky z II. polroku 2022 a o zámere prijímania aproximačných nariadení vlády v I. polroku 2023. Ide o tlač 1430. Pán podpredseda vlády, nech sa páči, uveďte, prosím, tento materiál. (Rokovanie o informácii o vydaných aproximačných nariadeniach vlády Slovenskej republiky v II. polroku 2022 a o zámere prijímania aproximačných nariadení vlády Slovenskej republiky v I. polroku 2023 , tlač 1430.)
Zs. Simon, minister pôdohospodárstva SR: (2004-01-23):
Cieľom navrhovanej novely zákona je legislatívne upraviť ochranu osobných údajov v katastri nehnuteľností, ako aj v štátnom informačnom systéme v nadväznosti na právne normy Európskej únie a tiež ju zosúladiť s právnymi predpismi, najmä so zákonom č. 428/2002 Z. z. o ochrane osobných údajov. V obsahu navrhovanej novely je spresnenie právnej úpravy katastra nehnuteľností v nadväznosti na súvisiace právne predpisy najmä v oblasti zriadenia vyšších územných celkov v oblasti evidovania bytov a nebytových priestorov, zisťovania vlastníckych práv pozemkov, ako aj presunu kompetencií zo štátnej správy na samosprávu. Zákonom sa ustanovia aj ďalšie zmeny, ktoré vyplývajú z potrieb aplikačnej praxe. Vážený pán predsedajúci, vážené pani poslankyne, vážení páni poslanci, predkladaný návrh zákona vláda Slovenskej republiky prerokovala a schválila dňa 10. decembra 2003. Dovolím si vás požiadať o jeho prerokovanie a vyjadrenie súhlasu s ním. Ďakujem. Skončil som.
Ďuriš Nicholsonová, Lucia, podpredsedníčka NR SR (2018-09-12):
Pán poslanec Hrnko.
Laurenčík, Milan, podpredseda NR SR (2021-12-10):
Ďakujem, pán poslanec, prosím, zaujmite miesto pre spravodajcu. Ja teraz otváram rozpravu k tomuto bodu programu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie. Vyhlasujem rozpravu za skončenú. Predpokladám, že pán minister ako navrhovateľ ani pán spravodajca sa k rozprave nebudú vyjadrovať, keď nebola, takže prerušujem rokovanie o tomto bode programu a ďakujem vám obom. (Reakcie z pléna.) Pán poslanec Šeliga, naozaj chcete, lebo ja som sa pozrel na obrazovku, nebolo tam nič a som uzavrel. (Reakcia z pléna.) Tak ako? (Reakcie z pléna.) Ak som to nevidel, ale ja som na obrazovke nevidel, keď som povedal, že uzatváram, takže ak nechcete vystúpiť, necháme to tak. Ďakujem. V rokovaní budeme pokračovať návrhom vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov . Návrh vlády má parlamentnú tlač 812. Prosím ministra životného prostredia Slovenskej republiky pána Jána Budaja, aby nám návrh vlády odôvodnil, pán minister, nech sa páči, máte slovo.
Šefčík, Marek, poslanec NR SR (2023-06-23):
Ďakujem pekne. Monika, Milan, ďakujem za podporné stanoviská vo vašich faktických poznámkach a budem sa venovať tomu, čo hovorili ďalší dvaja kolegovia. Dohodli sme už v tomto pléne na nejakom konsenze, 1 %. A teraz prišlo navýšenie na dvojnásobok. Takže ja, ja to beriem tak, že to je, to je propenťácky zákon. Dohodli sme sa na niečom, konsenzus bol a teraz niekto pretláča, práve vtedy to podal, ako vyšiel PR článok v týchto, v tomto plátku. Ľudia, zamyslite sa nad tým, čo dostáva HLAS a SaS. Začo dostáva HLAS a SaS tie PR články, miliónový náklad podľa mojich informácií majú tie noviny. No a, Karok Galek, ja som včera začal svoju rozpravu a dnes som ju dokončil. Ja vôbec nemôžem za to, že tu sedela pri tak kľúčovom vašom zákone Janka Bittó Cigániková sama. Aj poobede tu sedela sama, traja tu prišli zo SaS-ky a potom odišli. Krúpa dal nejakú faktickú a zmizol. A, a teraz ste tu boli, teraz ste tu boli na druhom... druhej časti môjho vystúpenia. Ja som hovoril, o čom je ten zákon v prvej časti. A tetovanie na zadku? To čo malo byť za...? Ja, ja teraz som sa od teba dozvedel, že ona má nejaké tetovanie na zadku. Však ty ako ma obviníš z takej somariny, čo ja vôbec nepremýšľam o žiadnych zadkoch. Ja mám svoju manželku, som šťastne ženatý a ty ma tu teraz obviníš, že ja hovorím o tetovaní na zadku Cigánikovej? Však ja som sa to teraz od teba dozvedel, že ho má. Tak neviem, kde ty jej kukáš, ale ja jej tam nekukám! Ďakujem pekne. (Reakcia z pléna.)
Zmajkovičová, Renáta, podpredsedníčka NR SR (2012-05-10):
Ďalší, pán poslanec Martvoň. Vy ste boli po uzatvorení faktických, ale, nech sa páči, kým som povedala, že uzatváram, ste boli prihlásený. Nech sa páči.
Ďuriš Nicholsonová, Lucia, podpredsedníčka NR SR (2018-10-18):
Pán poslanec Uhrík.
P. Hrušovský, podpredseda NR SR: (2001-11-29):
(Hlasovanie.) Prítomných je 114 poslancov, za 104, proti 1, zdržalo sa 5, nehlasovali 4. Konštatujem, že návrh sme schválili.
Šalitroš, Radomír, poslanec NR SR (2023-10-25):
Sľubujem. (Potlesk.)
Mikloško, Jozef, poslanec NR SR (2014-02-07):
Vážená pani podpredsedníčka, vážená snemovňa... (Prerušenie vystúpenia predsedajúcou.)
M. Číž, podpredseda NR SR: (2009-12-02):
Pýtam sa spravodajkyne, či chce zaujať stanovisko. Máte slovo, pani spravodajkyňa.
Zmajkovičová, Renáta, podpredsedníčka NR SR (2013-02-13):
Ďakujem, pán poslanec. Faktické poznámky na vystúpenie pána poslanca nie sú. Uzatváram možnosť prihlásiť sa s faktickou poznámkou. Ďalším, ktorý vystúpi v rozprave, je pán poslanec Vašečka.
Dubačová, Viera, poslankyňa NR SR (2016-06-16):
Ďakujem veľmi pekne. Vážený pán predsedajúci, vážené kolegyne, vážení kolegovia, návrh novely zákona č. 369/1990 Zb. o obecnom zriadení, ktorý s podporou svojich kolegov Ota Žarnaya a Jána Budaja predkladáme, vychádza z reálnych niekoľkoročných skúseností, ktoré máme z miestnych samospráv. Návrh počíta s doplnením zákona tak, že bude ukladať povinnosť verejných rokovaní obecných rád a odborných komisií... (Prerušenie vystúpenia predsedajúcim.)
P. Hrušovský, predseda NR SR: (2005-03-17):
(Hlasovanie.) 133 prítomných, 131 za, 1 proti, 1 sa zdržal. Body zo spoločnej správy sme schválili. Ďalší návrh.
Kuriak, Milan, poslanec NR SR (2020-05-13):
Ďakujem za slovo. Vážený pán predsedajúci, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania vládneho návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 (tlač 84), vo výboroch Národnej rady. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedeného vládneho návrhu zákona. Národná rada Slovenskej republiky uznesením č. 117 zo dňa 12. mája 2020 pridelila vládny návrh zákona týmto výborom Národnej rady Slovenskej republiky: výboru pre financie a rozpočet, ústavnoprávnemu výboru, výboru pre hospodárske záležitosti. Určila zároveň výbor pre financie a rozpočet ako gestorský výbor a lehotu na prerokovanie predmetného vládneho návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému vládnemu návrhu zákona zaujali výbory tieto stanoviská: odporúčanie pre Národnú radu návrh schváliť – ústavnoprávny výbor, výbor pre hospodárske záležitosti; odporúčanie pre Národnú radu návrh schváliť s pozmeňujúcimi a doplňujúcimi návrhmi – výbor pre financie a rozpočet. Z uznesenia výboru Národnej rady uvedeného pod bodom III tejto spoločnej správy vyplynuli pozmeňujúce a doplňujúce návrhy uvedené pod bodom IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy č. 1 a 2 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť s pozmeňujúcimi a doplňujúcimi návrhmi. Spoločná správa výborov bola schválená uznesením gestorského výboru č. 31 z 13. mája 2020. Mňa týmto zároveň, týmto uznesením výbor zároveň poveril mňa ako spoločného spravodajcu, aby som na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som, otvorte, prosím, rozpravu.
Glváč, Martin, podpredseda NR SR (2016-06-16):
Ďakujem veľmi pekne. S faktickými poznámkami sa hlásia dvaja poslanci. Ukončujem možnosť sa prihlásiť s faktickou. Nech sa páči, pani poslankyňa Grausová. (Reakcia z pléna.) Pán poslanec Galek.
Bugár, Béla, podpredseda NR SR (2010-12-07):
Dávam slovo spoločnému spravodajcovi z výboru pre financie a rozpočet pánovi poslancovi Tiborovi Tóthovi a žiadam ho, aby informoval Národnú radu o prerokovaní tohto návrhu vo výboroch. Nech sa páči.
V. Veteška, podpredseda NR SR: (2004-12-02):
Nech sa páči, pán Blanár.
Antal, Peter, poslanec NR SR (2018-01-31):
Ďakujem. Pán kolega, iba upozorním na rokovací poriadok. Najprv odôvodnenie, potom sa môže prečítať zákon. Je to tak, žiaľ, v rokovacom poriadku. Dodržujme to, dodržujte to aj vy (povedané so smiechom), ale dotknem sa iba jedného ustanovenia z tohto celého, čo ste čítali. Prekvapuje ma váš, váš postoj k obmedzeniu platu poslancov, lebo ja si osobne myslím, že práve to bolo žiaduce a práve zmedializované, z mnohých zmedializovaných informácií, kde poslanci majú nehorázne vysoké odmeny po dohode, pravdaže, so starostom, keď pomaly zarábajú, ako keby boli v pracovnoprávnom vzťahu na 8 hodín, denný 8-hodinový úväzok, alebo teda 40-hodinový úväzok týždenný. Čiže v tomto smere ma toto prekvapuje. Ja si myslím, že ten mesačný plat starostu je vo všetkých obciach aj v mestách postačujúci, alebo teda ten hraničný, kde by to malo vyhovovať svojím spôsobom všetkým, a nebude sa zneužívať to, že poslanci si s primátorom dohodli nejaké vysoké odmeny. Toľko k celému. Ďakujem.
Horváth, Zoltán, poslanec NR SR (2011-11-29):
Ďakujem pekne za slovo. Vážený pán predseda, vážené panie poslankyne, páni poslanci, dovoľte mi predložiť spoločnú správu výborov Národnej rady Slovenskej republiky a informovať o výsledku prerokovania predmetného zákona. Výbor Národnej rady Slovenskej republiky pre sociálne veci ako gestorský výbor pri rokovaní o zákone z 20. októbra 2011, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky. Predseda Národnej rady Slovenskej republiky rozhodnutím z 9. novembra 2011 č. 558 pridelil predmetný návrh zákona na prerokovanie ústavnoprávnemu výboru a výboru pre sociálne veci. Poslanci Národnej rady Slovenskej republiky, ktorí nie sú členmi výborov, ktorým bol vrátený zákon pridelený, neoznámili v určenej lehote gestorskému výboru žiadne stanovisko k vrátenému zákonu. Výbor Národnej rady pre sociálne veci uznesením z 23. novembra 2011 č. 104 s pripomienkou prezidenta Slovenskej republiky odporúča zákon schváliť. Ústavnoprávny výbor Národnej rady uznesením z 22. novembra 2011 č. 347 odporúča Národnej rade Slovenskej republiky vrátený zákon schváliť v pôvodnom znení. Pripomienka prezidenta Slovenskej republiky uvedená v III. časti jeho rozhodnutia z 8. novembra 2011: V čl. I bode 27 § 19 ods. 1 písm. a) sa slová „1 000 eur„ nahrádzajú slovami „30 000 eur“. Gestorský výbor odporúča Národnej rade Slovenskej republiky zákon s pripomienkou prezidenta Slovenskej republiky schváliť. Pán predseda, skončil som, prosím, otvorte rozpravu.
Laurenčík, Milan, podpredseda NR SR (2022-02-25):
Prosím, prezentujme sa a hlasujme. (Hlasovanie.) Prítomných 112, za 110, proti 2, hlasovali všetci. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Kolegyne, kolegovia, na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona o niektorých opatreniach v súvislosti so situáciou na Ukrajine . Vládny návrh zákona je uverejnený ako tlač 919, návrh na jeho pridelenie na prerokovanie výborom je v rozhodnutí č. 936. Prosím pani ministerku kultúry Slovenskej republiky Natáliu Milanovú, aby nám vládny návrh zákona uviedla. Pani ministerka, nech sa páči, máte slovo.
Sulík, Richard, predseda NR SR (2011-06-02):
Chce zaujať stanovisko spravodajkyňa? Nie. Uzatváram rozpravu o tomto bode programu. Procedurálny návrh – pán Matovič.
Číž, Miroslav, podpredseda NR SR (2015-02-18):
Pán poslanec Jasaň.